CELEX: 62006CO0505
Language: el
Date: 2007-12-07 00:00:00
Title: Διάταξη του Δικαστηρίου (έβδομο τμήμα) της 7ης Δεκεμβρίου 2007.#Agenzia Dogane Circoscrizione Doganale di Genova κατά Euricom SpA.#Αίτηση για την έκδοση προδικαστικής αποφάσεως: Commissione tributaria regionale di Genova - Ιταλία.#Άρθρο 104, παράγραφος 3, πρώτο εδάφιο, του Κανονισμού Διαδικασίας - Κοινοτικός Τελωνειακός κώδικας - Ενεργητική τελειοποίηση - Συμφωνία συνδέσεως - Προηγηθείσα εξαγωγή ρυζιού προς τρίτη χώρα συνδεόμενη με συμφωνία προτιμησιακής τελωνειακής μεταχειρίσεως - Άρθρο 216 του τελωνειακού κώδικα.#Υπόθεση C-505/06.

Διάταξη του Δικαστηρίου (έβδομο τμήμα) της 7ης Δεκεμβρίου 2007 — Agenzia Dogane Circoscrizione Doganale di Genova κατά Euricom
      (Υπόθεση C‑505/06)
      «Άρθρο 104, παράγραφος 3, πρώτο εδάφιο, του Κανονισμού Διαδικασίας — Κοινοτικός Τελωνειακός κώδικας — Ενεργητική τελειοποίηση — Συμφωνία συνδέσεως — Προηγηθείσα εξαγωγή ρυζιού προς τρίτη χώρα συνδεόμενη με συμφωνία προτιμησιακής τελωνειακής μεταχειρίσεως — Άρθρο 216 του τελωνειακού κώδικα»
      Τελωνειακή ένωση — Γένεση τελωνειακής οφειλής σε περίπτωση προτιμησιακής τελωνειακής μεταχειρίσεως εντός τρίτης χώρας (Κανονισμός 2913/92 του
         Συμβουλίου, άρθρο 115 § 1, στοιχείο β΄), και 216) (βλ. σκέψη 26 και διατακτ.)
      
      Αντικείμενο 
      
         Αίτηση για την έκδοση προδικαστικής αποφάσεως — Commissione tributaria regionale di Genova — Ερμηνεία των άρθρων 114, 115,
                  παράγραφοι 1 και 3, και 216 του κανονισμού (ΕΟΚ) 2913/92, του Συμβουλίου, της 12ης Οκτωβρίου 1992, περί θεσπίσεως κοινοτικού
                  τελωνειακού κώδικα (ΕΕ L 302, σ. 1) — Ρύζι που εξήχθη υπό το καθεστώς της ενεργητικής τελειοποιήσεως προς τρίτη χώρα με την
                  οποία έχει συναφθεί συμφωνία για προτιμησιακή τελωνειακή μεταχείριση 
               
            Διατακτικό 
      Το Δικαστήριο διατάσσει:
      Το άρθρο 216 του κανονισμού (ΕΟΚ) 2913/92, του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού
         κώδικα, όπως τροποποιήθηκε με τον κανονισμό (ΕΚ) 2700/2000 του Ευρωπαϊκού Κοινοβουλίου και του Συμβουλίου, της 16ης Νοεμβρίου
         2000, έχει εφαρμογή στις πράξεις ενεργητικής τελειοποιήσεως που προβλέπονται στο άρθρο 115, παράγραφος 1, στοιχείο β΄, του
         εν λόγω κανονισμού και στις οποίες τα ισοδύναμα εμπορεύματα εξήχθησαν εκτός Ευρωπαϊκής Κοινότητας πριν από την εισαγωγή των
         εμπορευμάτων εισαγωγής.